Diari Oficial de la Generalitat Valenciana


Sumari del DOGV 9817, del 27-03-2024 (2024/2603)

RESOLUCIÓ de 22 de març de 2024, de la vicepresidenta segona del Consell i consellera de Serveis Socials, Igualtat i Habitatge, per la qual es modifica la Resolució de 27 de setembre de 2023, sobre delegació de l'exercici de competències en determinats òrgans de la Vicepresidència i Conselleria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9817

Data del DOGV
:   27-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2603


Data del document
:   22-03-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 22 de març de 2024, de la vicepresidenta segona del Consell i consellera de Serveis Socials, Igualtat i Habitatge, per la qual es modifica la Resolució de 27 de setembre de 2023, sobre delegació de l'exercici de competències en determinats òrgans de la Vicepresidència i Conselleria. [2024/2603]  
Mitjançant Resolució de 27 de setembre de 2023, de la vicepresidenta segona del Consell i consellera de Serveis Socials, Igualtat i Habitatge, publicada en el Diari Oficial de la Generalitat Valenciana núm. 9693 el 28 de setembre de 2023, es van delegar l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge.  
  
Esta resolució va ser corregida mitjançant Resolució de la vicepresidenta segona del Consell i consellera de Serveis Socials, Igualtat i Habitatge de 22 de febrer de 2024, publicada en el Diari Oficial de la Generalitat Valenciana núm. 9796 de 26 de febrer de 2024.  
  
Amb l'objectiu d'aconseguir una major agilitat i simplificació en la resolució de determinats assumptes, es considera oportú introduir una modificació en la delegació efectuada en els òrgans de la Conselleria.  
  
Per tot això i de conformitat amb el que s'establix en l'article 63 de la Llei 5/1983, de 30 de desembre, del Consell, i l'article 9 de la Llei 40/2015, d'1 d'octubre, de règim jurídic del sector públic, resolc:  
  
Primer  
Afegir un nou resolc que s'inclourà com a resolc quart amb el tenor literal següent:  
«Quart. Delegació en la persona titular de la Secretaria Autonòmica del Sistema Sociosanitari.  
Delegar en la persona titular de la Secretaria Autonòmica del Sistema Sociosanitari la resolució de les delegacions de competències en les entitats locals en matèria d'infraestructures i equipaments de centres de serveis socials, així com l'acord d'inici de revocació de la delegació de competències i la seua revocació.»  
  
Segon  
Renumerar en conseqüència l'anterior resolc quart que passarà a ser resolc quint i els subsegüents de manera correlativa.  
  
Tercer  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
València, 22 de març de 2024.- La vicepresidenta segona i consellera de Serveis Socials, Igualtat i Habitatge: Susana Camarero Benítez.